Miranda Cosgrove

Miranda Taylor Cosgrove (g. 1993 m. gegužės 14 d. Los Andžele, Kalifornijoje, Jungtinėse Valstijoje) – amerikiečių aktorė, dainininkė ir dainų autorė, geriausiai žinoma iš serialo „iCarly“.

 Biografija 

Cosgrove karjerą pradėjo būdama trejų metų, kai nusifilmavo keliose televizijos reklamose. Kaip aktorė debiutavo 2003 m. komedijoje „School of Rock“, atliko Summer Hathaway vaidmenį. Vėliau atliko keletą nežymių vaidmenų televizijoje, o 2004 m. gavo vaidmenį „Nickelodeon“ televizijos situacijų komedijoje „Drake & Josh“, seriale vaidino visose serijoje iki jo pabaigos 2008 m.

Po keleto metų Cosgrove gavo pagrindinį vaidmenį to paties kanalo seriale „iCarly“, jame vaidino merginą Carly, kuri kartu su keletu draugų kuria savo internetinį šou. Serialas tapo viena populiariausių televizijos programų Amerikoje. Cosgrove už kiekvieną seriją gaudavo 180 tūkst. JAV dolerių ir tapo antra geriausiai apmokama vaikų aktore visoje šalyje.Miley Cyrus, Miranda Cosgrove, Selena Gomez among TV’s richest kids nypost.com 2012 m. aktorė buvo įtraukta į Gineso rekordų knygą kaip daugiausiai uždirbanti vaikų aktorė.Justin Bieber, Miranda Cosgrove, & Lady Gaga Are Welcomed Into 2012 Guinness World Records ryanseacrest.com

Žinoma iš animacinių filmų „Despicable Me“ ir „Despicable Me 2“, kuriame įgarsino Margo. 2013 m. aktorė gavo vaidmenį NBC seriale „Girlfriend in a Coma“. Komediją planuojama transliuoti 2013–2014 televizijos sezono metu.

Po serialo „iCarly“ sėkmės 2008 m. buvo išleistas jo garso takelis, kuriame Cosgrove atliko keturias dainas. 2010 m. balandžio 27 d. išėjo debiutinis dainininkės albumas „Sparks Fly“.

 Filmografija 

+ Televizija Metai Pavadinimas Vaidmuo Pastabos 2001 Smallville Lana Lang Serija „Pilot“ 2004 Grounded for Life Jessica Serija „You Better You Bet“ 2004 What’s New, Scooby-Doo? Miranda Wright Įgarsino; serija „A Terrifying Round with a Menacing Metallic Clown“ 2004–2007 Drake & Josh Megan Parker Pagrindinis vaidmuo 2005 Lilo & Stitch: The Series Girl / Sarah Įgarsino; serijos „Shush: Experiment“ ir „Morpholomew: Experiment“ 2007 Zoey 101 Paige Howard Serija „Paige at PCA“ 2007 Just Jordan Lindsey Chandler Serija „Piano Stressin“ 2007 Unfabulous Cosmina Serija „The Talent Show“ 2007–2012 iCarly Carly Shay Pagrindinis vaidmuo 2008 The Naked Brothers Band Pačią save Serija „Mystery Girl“ 2010 7 Secrets with Miranda Cosgrove Pačią save Dokumentinis mini serialas 2010 The Good Wife Sloan Burchfield Serija „Bad Girls“ 2013– Girlfriend in a Coma Evie

+ Kinas Metai Pavadinimas Vaidmuo Pastabos 2003 School of Rock Summer Hathaway 2005 Yours, Mine and Ours Joni North 2005 Here Comes Peter Cottontail: The Movie Munch Televizijos filmas 2006 The Wild Stallion Hannah Mills Televizijos filmas 2006 Keeping Up with the Steins Karen Sussman 2008 Merry Christmas Drake & Josh Megan Parker Televizijos filmas 2010 Despicable Me Margo Debiutavo kaip įgarsintoja 2010 Big Time Christmas Pačią save Televizijos filmas 2013 Despicable Me 2 Margo Įgarsino

 Šaltiniai 

 Nuorodos 

 Aktorė „IMDb“ tinklalapyje
 Oficialus aktorės tinkalalapis 

Kategorija:JAV dainininkai
Kategorija:JAV aktoriai